

VLADA REPUBLIKE HRVATSKE

Zagreb, 10. lipnja 2020.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |
| --- | --- |
| **Predlagatelj:** | Ministarstvo unutarnjih poslova |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |
| --- | --- |
| **Predmet:** | Prijedlog uredbe o izmjenama Uredbe o graničnim prijelazima Republike Hrvatske |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Banski dvori | Trg Sv. Marka 2 | 10000 Zagreb | tel. 01 4569 222 | vlada.gov.hr

PRIJEDLOG

Na temelju članka 9. stavka 2. Zakona o nadzoru državne granice („Narodne novine“, br. 83/13 i 27/16), Vlada Republike Hrvatske je na sjednici održanoj \_\_\_\_\_\_\_\_\_\_\_\_\_\_ donijela

**UREDBU O IZMJENAMA UREDBE**

**O GRANIČNIM PRIJELAZIMA REPUBLIKE HRVATSKE**

**Članak 1.**

U Uredbi o graničnim prijelazima Republike Hrvatske („Narodne novine“, br. 79/13 i 38/20) članak 30.a briše se.

**Članak 2.**

Članak 30.b briše se.

**Članak 3.**

Ova Uredba stupa na snagu prvoga dana od dana objave u „Narodnim novinama“.

KLASA:

URBROJ.

Zagreb,

PREDSJEDNIK

mr.sc. Andrej Plenković

**O B R A Z L O Ž E N J E**

Uredbom o dopunama Uredbe o graničnim prijelazima Republike Hrvatske („Narodne novine“, br. 38/20) privremeno su, za vrijeme trajanja epidemije bolesti COVID-19, zatvoreni stalni granični prijelazi za međunarodni promet putnika u pomorskom prometu: Umag, Poreč, Rovinj, Mali Lošinj, Korčula i Ubli.

Također, tom Uredbom je, radi istog razloga, privremeno odgođeno otvaranje sezonskih graničnih prijelaza za međunarodni promet putnika u pomorskom prometu: Umag – ACI Marina, Novigrad, Sali, Božava, Primošten, Komiža, Hvar, Vis, Stari Grad na otoku Hvaru, Vela Luka i Cavtat.

S obzirom na povoljnu epidemiološku situaciju, ovim izmjenama Uredbe o graničnim prijelazima Republike Hrvatske predlaže se otvoriti naprijed navedene stalne granične prijelaze za međunarodni promet putnika u pomorskom prometu te ukinuti privremenu odgodu otvaranja naprijed navedenih sezonskih graničnih prijelaza za međunarodni promet putnika u pomorskom prometu.